Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: [6/a) számú melléklet a 42/1996. (XII. 28.) PM rendelethez]
Paragraph Index: 570

2. A tárgyhavi megállapított előirányzat-felhasználási keret mindig tartalmazza az EG03-as jelű, Éves előirányzat módosítása elnevezésű űrlapon a tárgyhót megelőző hónap 15-éig (amennyiben 15-e nem munkanapra esik a megelőző munkanapig) a Kincstár Központhoz benyújtott előirányzat-módosítás tárgyhónapra vonatkozó összegét, valamint az EG02-es és EG02/B jelű, A Pénzügyminisztérium által engedélyezett, az időarányos havi ütemezéstől eltérően folyósítandó előirányzat-felhasználási keret-eltérés űrlapokon jelzett eltérés tárgyhónapra vonatkozó összegét, amennyiben az űrlap beérkezése 3 munkanappal megelőzi az EG01-es űrlap Naptári rend szerinti kiküldési határidejét. A havi előirányzat-felhasználási keret kiutalásával kapcsolatos feladatok határidőit (az EG01-es űrlap Fejezetekhez kiküldése, a Fejezetek által a Kincstár Központ részére visszaküldése...) a Kincstár elnöke által tárgyévre kiadott Naptári rend tartalmazza.

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes